 Madaxweynaha Jamhuuriyadda Somaliland, Mudane Muuse Biixi Cabdi oo hadal dhinacyo badan taabanaya culimada u jeediyey, ayaa ugu horrayn culimaaudiinka dalka ka codsaday inay qayb ka noqdaan damminta colaadda deegaanka Ceel-afweyn ka taagan oo uu tilmaamay in doorkoodii looga fadhiyo, waxaana uu yidhi, Arrinta Ceel-afweyn waa in loo gurmado oo la isugu tago oo aynu xal u helnaa, xalkuna xukuumadda oo qudha ma ahee weynu u dhannahay, culimadana waxa aan ka codsanayaa inay hawshaas usoo diyaar garoobaan qaybtoodii, loogana maarmi maayo, iyaga oo culimo ah oo isku dhan, marka Ramadaan dhammaatona waxaan idinka rajaynayaa inaad soo diyaarisaan culimada qaybtii ka hawlgeli lahayd arrintaas, madaxdii hore iyo cidkasta oo siyaasi ah oo muddo-kar ahna meel baanu ka wada fadhinaa. 